Document ID: 32001R2497

32001R2497
L 337/27
JURNALUL OFÍCIAL AL UNIUNII EUROPENE
REGULAMENTUL (CE) NR. 2497/2001 AL COMISIEI
din 19 decembrie 2001
privind deschiderea și asigurarea gestionării contingentelor tarifare comunitare pentru anumiți pești și produse pescărești originare din Republica Croația
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2248/2001 al Consiliului din 19 noiembrie 2001 privind anumite proceduri de aplicare a Acordului de stabilizare și de asociere între Comunitățile Europene și statele membre, pe de o parte, și Republica Croația, pe de altă parte, și de aplicare a Acordului interimar între Comunitatea Europeană și Republica Croația (1), în special articolele 4 și 5,
întrucât:
(1)
Consiliul se află în plin proces de încheiere a unui Acord de stabilizare și de asociere între Comunitățile Europene și statele membre, pe de o parte, și Republica Croația, pe de altă parte, denumit în continuare „Acordul de stabilizare și de asociere”.
(2)
În așteptarea îndeplinirii procedurii necesare pentru ratificarea și intrarea în vigoare a Acordului de stabilizare și de asociere, Consiliul se află în plin proces de încheiere a Acordului interimar între Comunitatea Europeană, pe de o parte, și Republica Croația, pe de altă parte, privind comerțul și aspectele legate de comerț, denumit în continuare „Acordul interimar”, care se aplică de la 1 ianuarie 2002.
(3)
Acordul interimar și Acordul de stabilizare și de asociere prevăd că anumiți pești și produse pescărești originare din Republica Croația pot fi importate în Comunitate, în limitele contingentelor tarifare comunitare, cu drepturi vamale reduse sau zero.
(4)
Contingentele tarifare prevăzute de Acordul interimar și de Acordul de stabilizare și de asociere sunt anuale și se repetă pe o perioadă nedeterminată. Comisia trebuie să adopte măsuri de punere în aplicare pentru deschiderea și gestionarea contingentelor tarifare comunitare.
(5)
Regulamentul (CEE) nr. 2454/93 al Comisiei din 2 iulie 1993 de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului Vamal Comunitar (2), modificat ultima dată prin Regulamentul (CE) nr. 993/2001 (3), a codificat regulile de gestionare a contingentelor tarifare destinate să fie utilizate în ordinea cronologică a datelor de acceptare a declarațiilor vamale.
(6)
Ar trebui să se asigure cu cea mai mare atenție accesul egal și continuu al importatorilor comunitari la contingentele tarifare, precum și aplicarea neîntreruptă a contingentelor tarifare la toate importurile de produse în cauză în toate statele membre, până la epuizarea contingentelor. Pentru a se asigura eficacitatea gestionării comune a acestor contingente, nimic nu împiedică autorizarea statelor membre de a retrage din volumele contingentare cantitățile necesare corespunzătoare importurilor efective. Cu toate acestea, această metodă de gestionare necesită o cooperare strânsă între statele membre și Comisie, care trebuie în special să poată monitoriza nivelul de epuizare a contingentelor și să informeze statele membre în acest sens. Din motive de rapiditate și eficacitate, comunicarea între statele membre și Comisie trebuie să se realizeze, pe cât posibil, pe cale electronică.
(7)
Prezentul regulament ar trebui să se aplice de la data intrării în vigoare sau de la data aplicării cu titlu provizoriu a Acordului interimar și să continue a se aplica și după data intrării în vigoare a Acordului de stabilizare și de asociere.
(8)
Măsurile prevăzute de prezentul regulament sunt conforme cu avizul Comitetului Codului Vamal,
ADOPTĂ PREZENTUL REGULAMENT:
Articolul 1
(1) În cazul în care produsele originare din Croația și enumerate în anexă sunt puse în liberă circulație în Comunitate, însoțite de dovada originii prevăzută de Protocolul privind originea anexat la Acordul interimar și la Acordul de stabilizare și de asociere, ele pot beneficia de, drepturi vamale reduse sau zero, la nivelurile și în limita contingentelor tarifare comunitare anuale prevăzute în respectiva anexă.
(2) Contingentele tarifare prevăzute de prezentul articol sunt gestionate de Comisie în conformitate cu articolele 308a-308c din Regulamentul (CEE) nr. 2454/93.
(3) Fiecare stat membru se asigură că importatorii de produse în cauză au acces egal și neîntrerupt la contingentele tarifare atât cât permite soldul volumului contingentar în cauză.
(4) Comunicarea între statele membre și Comisie privind gestionarea contingentelor tarifare se realizează, pe cât posibil, pe cale electronică.
Articolul 2
Statele membre și Comisia cooperează strâns pentru a asigura respectarea prezentului regulament.
Articolul 3
Prezentul regulament intră în vigoare în ziua următoare datei publicării în Jurnalul Oficial al Comunităților Europene.
Prezentul regulament se aplică de la 1 ianuarie 2002 și continuă să se aplice după data intrării în vigoare a Acordului de stabilizare și de asociere.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 19 decembrie 2001.

Labels: 3
15
18
6